Komuniké

Vláda Slovenskej republiky na svojom ... zasadnutí dňa ... prerokovala materiál, ktorý predložil minister financií. Materiál bol vypracovaný v zmysle bodu A.2 uznesenia vlády č. 1215/2001 zo dňa 19. decembra 2001, v rámci ktorého bola uložená úloha ministrovi financií predložiť na rokovanie vlády SR návrh na finančné vysporiadanie programov Všeobecnej technickej pomoci GTAF 1 a GTAF 2 realizovaných za roky 1991 až 1996. Vláda Slovenskej republiky rozhodla, že finančné prostriedky určené na finančné vysporiadanie programov GTAF 1 a GTAF 2 budú hradené zo zostatkov programu GTAF 1 a GTAF 2 a z rezervy vlády SR na rok 2002. V súčasnosti prebieha finančná kontrola vynakladania finančných prostriedkov u týchto programov.